“แลคตาซอย โกลด์ซีรีย์” ความท้าทายใหม่ กับการรุกตลาดพรีเมียม
ผู้สนับสนุน.. “แลคตาซอย 5 บาท 125 มิลลิลิตร ปริมาณคับกล่อง เต็มที่” หลายคนคงคุ้นเคยกับเพลงโฆษณานี้กันเป็นอย่างดี และน่าจะร้องตามกันได้หลายคน  แต่รู้หรือไม่ ว่าเพลงนี้คือการสื่อสาร “จุดขาย” ทางการตลาดได้ออกมาอย่างชัดเจน  ถึงการที่ นมถั่วเหลือง แลคตาซอย มีราคาคุ้มค่ากับคุณภาพที่ผู้บริโภคได้รับ   ด้วยจุดขายดังกล่าว เลยทำให้ แลคตาซอย มียอดขายอันดับหนึ่ง ในตลาดนมถั่วเหลืองมูลค่า 18,000 ล้านบาทมานานกว่า 30 ปี  แต่..ที่น่าสนใจก็คือ แลคตาซอย กำลังจะก้าวเข้าสู่ตลาดใหม่ ที่ยังไม่เคยมีใครทำมาก่อน  และตลาดใหม่ของผู้นำตลาดนมถั่วเหลืองรายนี้คืออะไร
21 ม.ค. 2563

ผู้สนับสนุน..
“แลคตาซอย โกลด์ซีรีย์” ความท้าทายใหม่ กับการรุกตลาดพรีเมียม / โดย ลงทุนแมน
“แลคตาซอย 5 บาท 125 มิลลิลิตร ปริมาณคับกล่อง เต็มที่”
หลายคนคงคุ้นเคยกับเพลงโฆษณานี้กันเป็นอย่างดี และน่าจะร้องตามกันได้หลายคน
แต่รู้หรือไม่ ว่าเพลงนี้คือการสื่อสาร “จุดขาย” ทางการตลาดได้ออกมาอย่างชัดเจน 
ถึงการที่ นมถั่วเหลือง แลคตาซอย มีราคาคุ้มค่ากับคุณภาพที่ผู้บริโภคได้รับ
ด้วยจุดขายดังกล่าว เลยทำให้ แลคตาซอย มียอดขายอันดับหนึ่ง
ในตลาดนมถั่วเหลืองมูลค่า 18,000 ล้านบาทมานานกว่า 30 ปี 
แต่..ที่น่าสนใจก็คือ แลคตาซอย กำลังจะก้าวเข้าสู่ตลาดใหม่ ที่ยังไม่เคยมีใครทำมาก่อน
และตลาดใหม่ของผู้นำตลาดนมถั่วเหลืองรายนี้คืออะไร
ลงทุนแมนจะเล่าให้ฟัง
สังเกตบ้างไหม ว่าเวลานี้คนรอบข้างรวมถึงตัวเราเองกำลังเป็น “มนุษย์ช่างเลือก” มากขึ้น 
โดยเฉพาะสินค้าที่เกี่ยวกับอาหารและเครื่องดื่ม
เพราะนั่นหมายถึงการเสียเงินเพื่อลงทุนให้สุขภาพเราดีขึ้น นั้นเอง
จึงไม่ต้องแปลกใจที่เวลานี้การเลือกอาหารและเครื่องดื่มแต่ละครั้ง ผู้บริโภคจะพิถีพิถันมากขึ้น
เราเลือกบริโภคสิ่งที่มีคุณประโยชน์ เพื่อสุขภาพดีที่ดีกว่า 
เราเลือกบริโภคความอร่อยที่คุ้มค่า และได้อะไรที่มากกว่าเดิม 
เราเลือกลองอะไรใหม่ๆ ที่ไม่เคยมีมาก่อนในท้องตลาด
และยังมีหลายคนที่เลือกจะดูฉลากอย่างละเอียด พร้อมกับคำนวณในใจว่า
การซื้ออาหารและเครื่องดื่มแต่ละครั้ง ร่างกายเราจะได้สารอาหารอะไรเพื่อให้สุขภาพดีบ้าง
แถมยังคำนวณถึงความคุ้มค่ากับเงินที่ตัวเองจ่ายไป
พฤติกรรมเหล่านี้กำลังจะบอกอะไรกับเรา? 
คำตอบคือ ผู้บริโภคยุคนี้ เลือกสินค้าที่มีประโยชน์ต่อร่างกายในราคาที่ตัวเองคิดว่าคุ้มค่า
เรื่องนี้เป็น Insight ที่ผู้นำตลาดนมถั่วเหลือง แลคตาซอย จับทางได้ 
จึงเป็นที่มาของสินค้าใหม่อย่าง แลคตาซอย โกลด์ซีรีย์ ซึ่งเป็นนมถั่วเหลืองสูตรพรีเมียม
แล้วแลคตาซอย โกลด์ซีรีย์ แตกต่างจาก แลคตาซอย สูตรออริจินอล ที่เราคุ้นเคยมานาน 38 ปี อย่างไร ?
แลคตาซอย สูตรออริจินอล จะมีราคาคุ้มค่าที่เข้าถึงผู้บริโภคได้ง่าย 
อาทิเช่น ขนาด 125 มิลลิลิตร 5 บาท, 200 มิลลิลิตร 8 บาท, 250 - 300 มิลลิลิตร 10 บาท เป็นต้น
และมีรสชาติให้เลือก ออริจินอล, ช็อกโกแลต, ไฮแคลเซียม, ไลท์คอลลาเจน, และ งาดำ
ขณะที่ แลคตาซอย โกลด์ซีรีย์ จะมีราคาขายที่สูงกว่าคือขนาด 180 มิลลิลิตร 
ราคากล่องละ 15 - 16 บาท และขนาด 1,000 มิลลิลิตร ในราคากล่องละ 70 - 75 บาท
ที่มาพร้อมคุณประโยชน์ต่อร่างกายเรามากขึ้นกว่าสูตรออริจินอล
ไม่ใช่แค่ราคาและคุณประโยชน์ที่มากกว่า
แต่ในเรื่องการแบ่งรสชาติยังแตกต่างกับ แลคตาซอย สูตรออริจินอล อย่างสิ้นเชิง
เพราะ แลคตาซอย รู้ว่าเบื้องลึกจริงๆ แล้ว
ผู้บริโภคแต่ละคนก็อยากมีสุขภาพที่ดีแตกต่างกันออกไป
จึงทำให้ แลคตาซอย โกลด์ซีรีย์ จะมี 4 รสชาติ พร้อมกับสื่อสารชัดเจนว่า
หากเราดื่มรสชาตินี้ จะให้ประโยชน์อะไรต่อร่างกายเราบ้าง
เอ็กซ์ตร้าช็อกโก: นมถั่วเหลืองคุณภาพดีผสมช็อกโกแลตจากเนเธอร์แลนด์ ที่ให้ความเข้มข้นเพิ่ม 2 เท่า
คอลลาเจน ไฟเบอร์: นมถั่วเหลืองที่อุดมด้วยคอลลาเจน 6,500 มิลลิกรัมต่อ 1000 มิลลิลิตร ช่วยให้ผิวพรรณสวย แถมมีไฟเบอร์อินูลินช่วยเรื่องระบบการขับถ่าย
ชาเขียวมัทฉะ: นมถั่วเหลืองผสมชาเขียว มัทฉะแท้ 100% มาจากไร่ชาที่ดูแลโดยผู้เชี่ยวชาญ Tea Master มีสารต้านอนุมูลอิสระ ให้พลังงานและความสดชื่น
ไฮแคลเซียม ผสมโสมสกัด: รสชาติเข้มข้น มีจินเอนโนไซด์ และวิตามินบี12 ดูแลเรื่องการทำงานของระบบประสาทและสมอง
โดย แลคตาซอย โกลด์ซีรีย์ จะวางจำหน่ายครอบคลุมทุกช่องทาง
ทั้ง คอนวีเนียนสโตร์, ซูเปอร์มาร์เกต, ร้านโชว์ห่วย และช่องทางออนไลน์
มาถึงตรงนี้เราจะเห็นแล้วว่า แลคตาซอย วางตำแหน่งสินค้าตัวเองชัดเจน
แลคตาซอย สูตรออริจินอล คือ นมถั่วเหลืองที่เข้าถึงถึงคนทุกระดับรายได้
ส่วน แลคตาซอย โกลด์ซีรีย์ คือ นมถั่วเหลืองพรีเมียมเน้นกลุ่มลูกค้าที่ต้องการดื่มเพื่อสุขภาพอย่างแท้จริง
ที่น่าสนใจคือ ธรรมชาติของสินค้าใหม่ ที่ไม่เคยมีมาก่อนในตลาด
สิ่งแรกที่จำเป็นต้องทำ ก็คือให้ผู้บริโภคในตลาด รับรู้ และ เกิดการทดลองดื่ม
เพราะยิ่งเกิดการทดลองดื่มและซื้อซ้ำมากเท่าไร ก็จะยิ่งได้เปรียบคู่แข่ง มากขึ้นเท่านั้น
สิ่งที่เป็นทางลัดให้เกิดปรากฏการณ์ดังกล่าวได้ดีที่สุด คือการใช้ พรีเซนเตอร์
แต่การเลือกคนที่เหมาะจะมาเป็นตัวแทนของแบรนด์นั้น ก็จะต้องคำนึงถึงภาพลักษณ์และกลุ่มเป้าหมายที่แบรนด์ต้องการจะสื่อสารด้วย
เราจะเห็นได้ว่า แลคตาซอยมีการปรับกลยุทธ์การสื่อสารทางการตลาด เพื่อปรับและพัฒนาแบรนด์ ให้มีภาพลักษณ์ที่ทันสมัยขึ้นในช่วงในช่วง 2 - 3 ปีที่ผ่านมา เพื่อทำการตลาดที่เจาะกลุ่มคนรุ่นใหม่มากขึ้น
แลคตาซอย จึงเลือกใช้พรีเซนเตอร์ที่คนรุ่นใหม่รู้จักกันเป็นอย่างดี ตั้งแต่ BNK48, คุณไอซ์ พาริส จนมาล่าสุดก็คือ คุณใหม่ ดาวิกา โฮร์เน่ ซึ่งเป็นศิลปินนักแสดง นางเอกพันล้าน และยังมีภาพที่ฉีกไปจากนางเอกแบบเดิมๆ เป็นนางเอกที่มีบุคลิกทั้งหวานและโฉบเฉี่ยว มีคาแรคเตอร์ที่ชัดเจนในความทันสมัย ความมีสไตล์ และเป็นผู้นำแฟชั่น
แต่การเป็นดาราที่มหาชนถูกใจอย่างเดียวคงไม่พอ จำเป็นต้องมีคาแรกเตอร์ที่เหมาะสมกับสินค้า
ซึ่งนอกจากภาพลักษณ์ที่เธอดูเป็นคนรุ่นใหม่ใส่ใจสุขภาพ 
คุณใหม่ ดาวิกา ยังมีบุคลิกดีร่างกายที่ฟิตแอนด์เฟิร์ม กระฉับกระเฉง 
เรียกได้ว่าทุกอย่างสอดคล้องกับ “แลคตาซอย โกลด์ซีรีย์”
การออกสินค้าใหม่อย่าง แลคตาซอย โกลด์ซีรีย์ เป็นกรณีศึกษาที่น่าสนใจไม่น้อย
เพราะแม้วันนี้ แลคตาซอย จะมียอดขายทิ้งขาดคู่แข่ง เป็นอันดับหนึ่งในตลาดนมถั่วเหลืองบ้านเรา
แต่ก็ไม่ได้คิดหยุดนิ่งอยู่เพียงแค่สินค้าเดิมๆ ที่มีอยู่ในมือ
เพราะเมื่อเห็นพฤติกรรมลูกค้าตัวเองที่ยอมจ่าย เพื่อให้ได้สินค้าที่ตอบโจทย์สุขภาพที่ดี
ทำให้เกิดเป็นโอกาสใหม่ในตลาด
และแลคตาซอย ก็เลือกตอบโจทย์นี้ด้วยการนำเสนอ นมถั่วเหลืองพรีเมียมอย่าง แลคตาซอย โกลด์ซีรีย์ ในครั้งนี้..